Praška filharmonija
<s>Praška filharmonija (češ.</s><s>Pražská komorní filharmonie, pokrata PKF) je simfonijski orkestar iz glavnog grada Češke, Praga.</s><s>Orkestar svoje koncerte održava na nekoliko različitih lokacija u gradu, uključujući i "dvoranu Dvořák" glazbene galerije Rudolfinum, crkvu sv. Šimuna i Jude, u kazalištu Švanda i salonu filharmonije.</s><s>Orkestar je pod pokroviteljstvom Češke vlade, ministarstva kulture i samog grada Praga.</s><s>U glazbenoj sezoni 2015./2016. orkestar broji 52 zaposlena glazbenika.</s>

<s>Orkestar je osnovao Jiří Bělohlávek 1993. godine, nakon isteka ugovora o umjetničkom vodstvu Češke filharmonije.</s><s>Češko ministartvo obrane ponudilo mu je novčana sredstva za zapošljavanje 40-ero mladih glazbenika i osnivanje vlastitog orkestra, kako bi se rasteretio Praški simfonijski orkestar.</s><s>Tako je Bělohlávek odlučio osnovati novi orkestar, no bez dobivenih poticaja, napravivši audiciju za zapošljavanje u prkestru.</s><s>Zbog toga je već sljedeće godine orkestar izgubio potporu ministarstva, a Bělohlávek je orkestar morao uzdržavati vlastitim sredstvima i zaradom od prodanih ulaznica za koncerte.</s>

<s>Svoj prvi javni nastup orkestar je održao početkom 1994. godine.</s><s>Bělohlávek je, kao osnivač orkestra, na mjestu dirigenta i umjetničkog voditelja ravnao orkestrom sve do 2005. godine, a najupamćeniji je ostao po vođenju koncerta na natjecanje The Proms u srpnju 2004.</s><s>Unatoč odlasku, od 2005.</s><s>Jiří Bělohlávek nosi titulu počasnog dirigenta orkestra.</s>

<s>Švicarski dirigent Kaspar Zehnder postaje drugi umjetnički voditelj orkestra, i na tom mjestu je dirigirao pune tri godine, do kraja sezone 2007./2008., kada ga nasljeđuje domaći dirigent Jakub Hrůša.</s><s>Njega je u ožujku 2008. orkestar izabrao za trećeg umjetničkog voditelja (šefa dirigenta) orkestra.</s><s>Hrůša je orkestar vodio punih sedam godina, sve do završetka akademske godine 2014./2015.</s><s>Početkom nove akademske godine, u listopadu 2015. orkestar je kao šefa dirigenta izabrao Francuza Emmanuela Villaumea, koji je ugovor o vođenju orkestra potpisao na tri godine.</s>

<s>Orkestar svoje nastupe snima s glazbenim izdavačima Supraphonom, Deutsche Grammophonom, EMI-jem (točnije, podružnicom EMI Classics) i Harmonijom Mundi.</s>

<s>Umjetnički voditelji (šefovi dirigenti) 
 Jiří Bělohlávek (1994. - 2005.)
 Kaspar Zehnder (2005. – 2008.)
 Jakub Hrůša (2008. – 2015.)
 Emmanuel Villaume (2015. - u službi)</s>

<s>Izvori</s>

<s>Vanjske veze 
   Praška filharmonija - službena stranica</s>

<s>Nastanci 1993.</s><s>Simfonijski orkestri
Češka muzika
Kultura u Pragu</s>

